Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: A 6. Kiegészítõ kamattámogatás sorban a 12/2001. (I. 31.) Korm. rendelet 13. §-a alapján, az államtól
Paragraph Index: 735

3. Nem részvény értékpapír (követelés) Ide tartoznak azok az értékpapírok a befektetési jegyek kivételével, amelyeket a számviteli, illetve felügyeleti mérleg a saját tulajdonban lévõ állampapírok, vagy hitelviszonyt megtestesítõ értékpapírok közé sorol, továbbá azok a derivatív ügyletekbõl származó esetleges követelések, amelyek az említett mérlegekben az egyéb követelések, vagy az aktív idõbeli elhatárolások között szerepelnek. Az értékpapírokat könyv szerinti nettó (értékvesztéssel csökkentett) értéken kell jelenteni a statisztikai mérlegben. Az értékpapírok esetében a partner szektor az adós, azaz a kibocsátó szektora (pl. az államháztartás államkötvénynél), és nem a közvetítõ, akitõl a papír származik. Az értékpapírokat a derivatívák kivételével eredeti lejárat (futamidõ) szerint hosszú és rövid (maximum egy éves) lejáratú értékpapírok bontásban kell bemutatni. A lejárat nélküli értékpapírok (például a kárpótlási jegyek formájában fennálló államháztartással szembeni követelés) a hosszú lejáratúak közé tartoznak. A derivatív ügyletekbõl származó követelések csak a felügyeleti mérlegben is szereplõ követeléseket tartalmazhatnak. Ide tartoznak különösen a fedezeti céllal kötött határidõs, vagy swap ügyletek miatt – az ügylet másik szereplõjétõl járó kamatokkal, vagy egyéb bevételekkel szemben – elszámolt aktív idõbeli elhatárolások.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes